৩১শে ডিসেম্বার রাত ১১ টা ৫৯ মিনিটে শুরু হবে নিউইয়র্কের দ্য টাইমস্কোয়ার বলড্রপ, ২০১১ কে পেছনে ফেলে রাত ১২টায় শুরু হবে ২০১২ সাল! দ্য টাইমস্কোয়ার বল হচ্ছে একটি সময় গোলক, যা কিনা ৭৭ ফিট উঁচু ফ্ল্যাগপোল থেকে ১১ঃ৫৯ মিনিটে ধীরে ধীরে নীচে নেমে আসতে থাকে এবং ঘড়ির কাঁটায় ঠিক ১২টা বাজার সাথে সাথে গোলকের আলো নিভে যায় এবং একই সময়ে ‘নিউ ইয়ার’ এর ডিজিট সহ নতুন আলো ঝলমলে সাইন ভেসে উঠে। সাথে সাথে শুরু হয়ে যায় আতস বাজির খেলা! আমেরিকার মানুষ নব উদ্দীপনায় নতুন বছরকে স্বাগত জানায়, ঝেড়ে ফেলে দেয় গত হয়ে যাওয়া বছরের যত জীর্ন পুরাতন স্মৃতি। নতুন আশা নিয়ে আবার নতুন বছর শুরু করে। প্রতি বছর এক মিলিয়ন লোক এসে জড়ো হয় টাইম স্কোয়ারে। এবং এই রীতি চলে আসছে ১৯০৭ সালের ৩১শে ডিসেম্বার থেকে।